সৈয়দ মোহাম্মদ ছাইফুর রহমান নিজামী শাহ

সৈয়দ মোহাম্মদ ছাইফুর রহমান নিজামী শাহ (জন্ম ১৯১৬) একজন বাংলাদেশী ইসলামী চিন্তাবিদ ও হাদিস গবেষক। তিনি কোরআনের বাংলা ব্যখ্যাগ্রন্থ মাশাহেদুল ঈমান ও বোখারী শরীফের বাংলা ব্যখ্যাগ্রন্থ তাফহিমুল বোখারি-র প্রণেতা। ইসলামী গবেষণায় অবদানের জন্য বাংলাদেশ সরকার তাকে ২০২০ সালে একুশে পদক প্রদান করে।

 জন্ম ও প্রাথমিক জীবন 
নিজামী শাহ ১৯১৬ সালে (১৩২৩ হিজরী) চট্টগ্রাম জেলার মিরসরাই উপজেলার ৬নং ইছাখালী ইউনিয়নের উত্তর ইছাখালী গ্রামে জম্মগ্রহণ করেন। তার পিতা সৈয়দ শাহ গোলাম রহমান এছমতী ছিলেন একজন হেকিম। তিনি মাত্র ৭বছর বয়সে কোরআনে হাফেজ হয়েছিলেন। তিনি ১৯৬০ সালে ঢাকা সরকারি আলিয়া মাদ্রাসা হতে টাইটেল (কামেল) পরীক্ষায় হাদিস বিভাগে বোর্ডে প্রথম শ্রেনীতে প্রথমস্থান অর্জন করেন।।

 কর্মজীবন 
নিজামী শাহ মাদ্রাসায় শিক্ষকতা দিয়ে কর্ম জীবন শুরু করেন। তিনি চট্টগ্রাম ষোলশহর জামেয়া আহমদিয়া ছুন্নিয়া আলিয়া মাদ্রাসায় প্রথম প্রধান মুহাদ্দিস হিসাবে শিক্ষকতা করেন। ১৯৯৭ সালে মিশর সরকারের আমন্ত্রণে কায়রোর আল আযহার বিশ্ববিদ্যালয়ে কোরআন প্রতিযোগিতায় বিচারক ছিলেন। আল আযহার বিশ্ববিদ্যালয়ের আরেক অনুষ্ঠানে কোরআন তিলাওয়াতের জন্য তিনি স্বর্ণ পদক পেয়েছিলেন।

 অবদান 
১৯৭১ সালে বাংলাদেশ স্বাধীনতা অর্জনের পর চট্টগ্রামে বেতারে সর্বপ্রথম দোআ করেন যা চট্টগ্রাম বেতারের আর্কাইভে সংরক্ষিত রয়েছে। ১৯৭৩ সালে আঞ্জুমানে ইখওয়াতে মারেফাত ট্রাস্ট নামে সেবামূলক সংগঠন প্রতিষ্ঠা করেন তিনি। ১৯৭৫ সালে তিনি মিরসরাই মস্তান নগরস্থ শাহ গোলাম রহমান এতিম খানা এবং ১৯৭৮ সালে জামেয়া রহমানিয়া ফাজিল মাদ্রাসা প্রতিষ্ঠা করেন। তিনি বিশ্ব সুন্নী আন্দোলন ও বিশ্ব ইনসানিয়াত বিপ্লব এর প্রধান উপদেষ্টার দায়িত্ব পালন করছেন।

 সেমিনার 
তিনি পৃথিবীর বিভিন্ন দেশে গমন করেছেন। তিনি ২৭ বার পবিত্র হজ্ব পালন করেছেন।

 ১৯৯৫ সালে কুয়েতের মন্ত্রণালয়ের সেমিনারে অংশগ্রহণ।
 ১৯৯৬ সালে লন্ডনে "ওয়ালথাম ফারইস্ট ইসলামি এসোসিয়েশন" কর্তৃক আয়োজিত সুন্নী সম্মেলনে যোগদান
 ১৯৯৭ সালে কায়রো আল আযহার বিশ্ববিদ্যালয়ে ক্বেরাত প্রতিযোগীতার বিচারক
 ২০০৭ সালে উজবেকিস্থানের বোখারা প্রদেশে আয়োজিত 'ইসলামের আধ্যাত্মিক ঐতিহ্যকে শক্তিশালী করা' সমাবেশের প্রধান বক্তা

 গ্রন্থ 
সৈয়দ সাইফুর রহমান নিজামী শাহ বিভিন্ন বিষয়ে প্রায় ১০০টি গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:

 তাফসিরে মাশাহেদুল ঈমান - কোরআনের বাংলা ব্যখ্যাগ্রন্থ
 তাফহিমুল বোখারী শরীফ - বোখারী শরীফের বাংলা ব্যখ্যাগ্রন্থ

 পারিবারিক জীবন 
সৈয়দ সাইফুর রহমান নিজামী শাহ ব্যক্তিগত জীবনে বিবাহিত। তার ৩ ছেলে ও ২ মেয়ে। বড় ছেলে  আল্লামা ইমাম হায়াত, যিনি বিশ্ব সুন্নী আন্দোলন এবং বিশ্ব ইনসানিয়াত বিপ্লবের প্রতিষ্ঠাতা।

 তথ্যসূত্র 

বিষয়শ্রেণী:১৯১৬-এ জন্ম
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:২০২০-এ একুশে পদক বিজয়ী
বিষয়শ্রেণী:বাংলাদেশের ইসলামি লেখক
বিষয়শ্রেণী:গবেষণায় একুশে পদক বিজয়ী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জীবিত ব্যক্তি
বিষয়শ্রেণী:সরকারি মাদ্রাসা-ই-আলিয়া, ঢাকার প্রাক্তন শিক্ষার্থী
বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক
বিষয়শ্রেণী:কুরআনের হাফেজ
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:বাঙালি আলেম
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী শতবর্ষী ব্যক্তি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:মীরসরাই উপজেলার ব্যক্তি
বিষয়শ্রেণী:আন্তর্জাতিক কুরআন তিলাওয়াত প্রতিযোগিতায় বিজয়ী